Subject: NETS-i eelnõu ja koolis vaktsineerimisega seotud pöördumine
From: "Meedikud-Teadlased" <[email-masked]>
To: "Kerli Reintamm-Gutan - SOM" <[email-masked]>, "Maia-Triin Kanarbik - SOM" <[email-masked]>, "Info - SOM" <[email-masked]>
Date: Tue, 10 Feb 2026 15:49:21 +0200

Tähelepanu! Tegemist on välisvõrgust saabunud kirjaga.
Tundmatu saatja korral palume linke ja faile mitte avada.

Lp. Kerli Reintamm-Guţan, Maia-Triin Kanarbik

Oleme teadlikud, et käesoleval aastal on Sotsiaalministeeriumil plaanis 
muuta nakkushaiguste ennetamise ja tõrje seadust (NETS), et tõsta 
nakkushaiguste ennetamise võimekust. On selge, et riik peab olema valmis 
kaitsma inimeste elu ja tervist ning hoidma ära ohtlike haiguste leviku ja 
sellest tulenevad kriisid. Samal ajal peab kasutatavate meetmete kasu ja 
riski suhe olema põhjalikult ja läbipaistvalt analüüsitud toetudes 
teadusandmetele. Vastasel juhul pole välistatud olukord, kus sooviga kaitsta 
oleme kaasa toonud hoopis suurema kahju.

Pöördume Teie poole sooviga olla kaasatud planeeritavate 
muudatusettepanekute arutelusse, mis puudutab vaktsineerimist koolides. 
Soovime teiega jagada viimaste aastate teadusandmeid vaktsiinide ohutusest 
ja efektiivsusest.

Tuletame seejuures meelde, et 2022. aasta detsembris tekkis ühiskonnas 
märkimisväärne segadus seoses kahe määruse muutmise eelnõuga, millega 
sooviti muuhulgas anda kooliõele õigus vaktsineerida alaealist suulise 
nõusoleku alusel ka juhul, kui lapsevanem oli vaktsineerimisest kirjalikult 
keeldunud. See näitas selgelt, kui oluline on selliste muudatuste puhul 
varajane ja avatud dialoog.

Koostasime sel teemal põhjaliku dokumendi, mille saatsime 2023. aasta 
veebruaris Sotsiaalministeeriumile ning mitmetele tervisevaldkonna 
ametkondadele.
https://meedikud-teadlased.ee/poordumised/avalik-selgitustaotlus-immuniseerimiskava-ja-koolides-vaktsineerimise-teemal/

Tuginedes Õiguskantsleri Kantselei poolt välja antud lapspatsiendi 
teavitatud nõusoleku infolehele [1], koostasime ka vormi vähima vajaliku 
teabe kohta, mis võimaldaks lapsevanematel ja noortel hinnata 
vaktsineerimise kasu ja riski suhet.
https://meedikud-teadlased.ee/infomaterjalid/teavitatud-vaktsineerimisotsuseks-vajalik-informatsioon/

Soovist kaasata arutelusse võimalikult laia ringi huvigruppe, edastasime 
nimetatud materjalid tutvumiseks nii ametiasutustele kui ka laste tervise 
eest seisvatele organisatsioonidele. Dokumendi saajate hulgas olid muu 
hulgas õiguskantsler, Immunoprofülaktika ekspertkomisjon, Terviseamet, Eesti 
Haigekassa, Ravimiamet, Riigikogu sotsiaalkomisjon ning mitmed eriala- ja 
kodanikuühendused.

Loodame konstruktiivsele ja sisulisele koostööle ning oleme valmis omalt 
poolt arutelusse panustama.
Jääme Teiepoolset tagasisidet ootama.
Lugupidamisega,

MTÜ Ühinenud Meedikud ja Teadlased nimel juhatuse liikmed
Aune Altmets
Kaari Saarma
Pille Varmann

MTÜ Ühinenud Meedikud ja Teadlased
[email-masked] <mailto:[email-masked]>
https://meedikud-teadlased.ee

Viited:
[1] Lapspatsiendi teavitatud nõusolek. Infoleht. Õiguskantsleri Kantselei 
2019.
https://www.oiguskantsler.ee/sites/default/files/Lapspatsiendi%20teavitatud%20n%C3%B5usolek%20%28infoleht%29.pdf